03/01/2019 | Administración LocalMunicipal
Ames
Aprobación provisional da primeira modificación da Ordenanza reguladora da taxa pola actividade administrativa de cemiterio municipal de Ames

ANUNCIO Aprobación provisional da primeira modificación da ordenanza reguladora da taxa pola actividade administrativa de cemiterio municipal de Ames En sesión plenaria do 27 de decembro de 2018 prestouse aprobación provisional á primeira modificación da ordenanza reguladora da taxa pola actividade administrativa de cemiterio municipal de Ames, cuxo anexo figura como anexo I. Mediante o presente anuncio, o acordo de aprobación provisional sométese a exposición pública por prazo de 30 días hábiles, mediante anuncio no BOP e taboleiro de anuncios da sede electrónica do Concello, a contar dende a inserción no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, enténdese aprobado definitivamente o acordo ata entón provisional sen necesidade de novo acordo plenario. Anexo I ORDENANZA FISCAL REGULADORA DA TAXA POLA ACTIVIDADE ADMINISTRATIVA DO CEMITERIO MUNICIPAL Artigo 1.–Fundamento e natureza. En uso das facultades conferidas polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases do Réxime Local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, este Concello establece a Taxa pola actividade administrativa do Cemiterio Municipal, que nas súas normas atende ó previsto no artigo 57 do citado Real Decreto Lexislativo. Artigo 2.–Feito Impoñible. Constitúe o feito impoñible da Taxa a presentación dos servizos de conservación dos espazos destinados ao descanso dos defuntos; mantemento das instalacións e a realización das actividades administrativas que, en relación coas licenzas, autorizacións, permisos, sexa necesario para actuacións que se recollen no artigo 7 da presente ordenanza. Non estarán suxeitos os permisos para inhumacións que ben ordene a autoridade xudicial e se efectúen na fosa común ou ben os permisos necesarios para o traslado ao osario, se así se solicita, sempre que a sepultura quede libre e reverta a prol do Concello. Artigo 3.–Suxeito pasivo. Son suxeitos pasivos contribuíntes, os solicitantes da concesión da autorización ou da prestación do servizo e, no seu caso, os titulares da autorización concedida. Artigo 4.–Responsables.1. Responderán solidariamente das débedas tributarias as persoas ou entidades ás que se refire o artigo 42 da Lei 58/2003, do 17 de decembro, Xeral Tributaria.2. Serán responsables subsidiarios as persoas ou entidades ás que se refire o artigo 43 da Lei 58/2003, do 17 de decembro, Xeral Tributaria. Artigo 5.–Devengo. Nace a obriga de contribuír por esta taxa no momento en que se inicie a prestación dos servizos ou a realización das actividades administrativas, entendendo para estes efectos que o inicio se produce coa solicitude destes. Agás no caso da conservación e vixianza, na que o período impositivo coincidirá co ano natural e a obriga de contribuír nacerá o primeiro día de cada período impositivo. Artigo 6.–Exencións e bonificacións. Estarán exentos do pago desta taxa cando a actividade administrativa se preste con ocasión de: a) Enterramentos dos asilados procedentes da beneficencia, sempre que a condución se verifique por conta dos establecementos mencionados e sen ningunha pompa fúnebre que sexa costeada pola familia dos falecidos. b) Enterramentos de cadáveres de pobres de solemnidade. Artigo 7.–Cota tributaria. A cota desta taxa será a que comprende os seguintes servizos: a) Cambios de titularidade, despois da autorización municipal, de concesións sobre terreos e sepulturas no dito cemiterio 275,00 €. b) Permiso de retirada de restos dos cinceiros, tumbas, nichos e panteóns a Osario xeral sen apertura: 30,00€. c) Instalacións e reparacións.1.–Permiso de instalación: – Por cada permiso de Instalación de lápidas: 40,00 €. – Por cada permiso de Instalación de cruces ou calquera outro símbolo en tumbas: 45,00 €. 2.–Permiso de reparación: – Por cada permiso para reparación de lápidas: 25,00 €. – Por cada permiso para reparación de cruces ou calquera outro símbolo en tumbas: 30,00 €. d) Certificación da concesión no Rexistro municipal de panteóns, tumbas, nichos e cinceiros, por calquera causa: 20,00 €. e) Conservación e vixianza:.–Co fin de asegurar a mais decorosa e digna conservación do recinto e espazos próximos aos destinados a enterramentos, esixiranse o seguinte dereito anual: a) Para columbarios: 10,00 €. b) Para nichos individuais: 20,00 €. c) Para tumbas e panteóns completos: 40,00 €. Artigo 8.–Normas de xestión.1. A prestación de servizos obxecto desta taxa, excepto o previsto no artigo 7. e), levarase a cabo a pedimento da parte interesada, mediante solicitude presentada no rexistro xeral acompañando xustificante de ingreso da autoliquidación da taxa regulada nesta Ordenanza. Para estes servizos, o Concello emitirá o informe que xustifique a concesión ou denegación da licencia ou autorización correspondente e procederá á notificación da resolución ao interesado.2. Para a prestación de servizos previstos no artigo 7. e) que ten como feito impoñible a conservación e vixianza, o ingreso desta taxa efectuarase mediante recibo. Ao tratarse dun cobro periódico, unha vez notificada a liquidación de alta no censo procederá á notificación colectiva das sucesivas liquidacións mediante edictos que así o advirtan. Artigo 9.–Normas complementarias. Cando se produza un cambio de titularidade que poña de manifesto a existencia de anteriores transmisións que non fosen obxecto de autorización e pagamento de dereitos, aboarase o importe que resulte de liquidalas transferencias anteriores de acordo á ordenanza actualmente vixente. Artigo 10.–Infraccións e sancións. Para todo o relativo a cualificación das infraccións tributarias, e a imposición das sancións correspondentes, rexerá o disposto nos artigos 178 e seguintes da Lei 58/2003, do 17 de decembro, Xeral Tributaria. DISPOSICIÓN FINAL A presente Ordenanza foi aprobada polo Pleno da Corporación na sesión celebrada o día 28 de setembro de 2017 e modificada en sesión plenaria do 27 de decembro de 2018, e entrará en vigor o día da súa publicación no Boletín Oficial da Provincia (BOP) e permanecerá en vigor ata a súa modificación ou derogación expresa. Ames, 28 de decembro de 2018. O alcalde José M. Miñones Conde